12 பின்பு தாம் அவள் தந்தைக்கு உறவினர் என்றும்  ரெபேக்காவின் மகன் என்றும் அவளுக்குத் தெரிவிக்க,  உடனே அவள் ஓடிப்போய்த் தன் தந்தையிடம் சொன்னாள்.  13 தன் சகோதரியின் மகன் யாக்கோபு வந்த செய்தி கேட்டவுடன்  லாபான் அவருக்கு எதிர்கொண்டோடி,  அவரை அரவணைத்து முத்தமிட்டுத்  தன் வீட்டுக்கு அழைத்துச் சென்றான்.  அங்கு யாக்கோபு தமக்கு நேர்ந்தவற்றையெல்லாம் எடுத்துரைத்தார். 